ועדת הפנים ואיכות הסביבה, כנסת 17, פרוטוקול מספר 467, 2008-11-02 15:30

אופיר פינס-פז: שלום רב, אני מתכבד לפתוח את הישיבה.

אופיר פינס-פז: על סדר היום הצעת חוק הרשויות המקומיות (בחירות)(תיקון מס' 39)(הגבלת הזכות להיבחר), התשס"ט-2008, של חה"כ יורם מרציאנו – הכנה לקריאה שנייה ושלישית, הצבעות.

אופיר פינס-פז: בבקשה, אפשר להקריא את הנוסח.

גלעד קרן: קורא סעיפים 1, 2.

אופיר פינס-פז: נציג משרד הפנים, יש לך הערות לנוסח?

טל ספיבק: אין לנו התנגדות, מלבד שהחוק, כמובן, יחל בבחירות הבאות.

אופיר פינס-פז: ברור.

אופיר פינס-פז: זה צריך להיות כתוב, נכון?

אופיר פינס-פז: קודם כל, לגבי הנוסח, אתם שלמים עם הנוסח, אתם חושבים שזה נכון וראוי?

טל ספיבק: אמת.

אופיר פינס-פז: לגבי תחולה ותחילה.

תומר רוזנר: יש פה שתי שאלות – האם זה יחול על אנשים שכבר מונו היום, או מי שימונה רק מהיום ואילך?

אופיר פינס-פז: לא, מי שכבר מונה.

אופיר פינס-פז: מדובר בפקידים.

אופיר פינס-פז: לדעתי, הם לא היו צריכים להניח שהם מקבלים את התפקיד הזה כדי לעשות קרדום לחפור בו לטובת עניין של בחירה עתידית, ולכן אין שום מניעה להחליט שגם מדובר באנשים שהיום מכהנים.

אופיר פינס-פז: זה לא פוגע בזכויות שלהם ולא בשום דבר, כי הם באו למלא תפקיד ביצועי ולא לייצר לעצמם יתרון בבחירות.

תומר רוזנר: השאלה השנייה זה מועד התחילה.

תומר רוזנר: יש לנו בחירות בימים הקרובים ובחירות שבעוד חודשיים, לחלק מהמועצות האזוריות.

אופיר פינס-פז: לגבי אלה שעכשיו מתמודדים ב-11 בנובמבר, אני מניח שמועד הגשת המועמדות תם ונשלם.

אופיר פינס-פז: האם ידוע לך, אדוני, האם הגישו מועמדות- -

טל ספיבק: יש כמה.

טל ספיבק: אין לי הנתונים, אני יודע שיש לפחות שניים-שלושה מקומות כאלה.

אופיר פינס-פז: אדם שהוא יו"ר ועדה ממונה במקום X כן יוכל להגיש מועמדותו במקום Y?

טל ספיבק: נכון.

אופיר פינס-פז: רק במקום שבו הוא מכהן הוא לא יוכל להגיש.

טל ספיבק: נכון, רק באותה רשות מקומית.

אופיר פינס-פז: אז אתה אומר שבאותה רשות מקומית יש אנשים- -

טל ספיבק: נכון.

טל ספיבק: היו"ר אופיר פינס-פז: זה כמעט קבוצה ריקה, כי ראשי ועדה ממונה לא יכולים לגור בישוב.

טל ספיבק: צריכים להעביר כתובת.

תומר רוזנר: גם חברי ועדה.

אופיר פינס-פז: לכן אני מסופק שיש אנשים שעכשיו מתמודדים.

טל ספיבק: לפי מה שעו"ד פישמן אמרה לי, יש.

אופיר פינס-פז: בכל מקרה ודאי שלבחירות האלה החוק לא יחול.

אופיר פינס-פז: לגבי הבחירות של עוד חודשיים, 20 בינואר 2009, מה אתם ממליצים במשרד הפנים?

טל ספיבק: אני חושב שצריך להיות היינו הך, גם שם, למרות שטרם התחיל הליך הגשת הרשימות.

תומר רוזנר: למיטב ידיעתי, אין מועצה אזורית שיש בה מועצה ממונה.

גלעד קרן: למען הסר ספק אפשר לקבוע שלושה חודשים מיום פרסום החוק.

יפה שפירא: יש שתי רשויות מקומיות שאיילת אמרה לי שיש בפברואר בחירות.

טל ספיבק: כן, מעלה אפרים – אבל יכול להיות שגם יהיה איחוד, ושגור.

אופיר פינס-פז: שגור אנחנו דוחים, יהיה במאי.

אופיר פינס-פז: אני מציע לקבל את הנוסחה של גלעד, שלושה חודשים לאחר פרסום החוק ברשומות.

אופיר פינס-פז: אני רוצה להביא את הצעת החוק להצבעה לקריאה שנייה ושלישית, מי בעד?

אופיר פינס-פז: מי נגד?

אופיר פינס-פז: מי נמנע?

אופיר פינס-פז: פה אחד.

אופיר פינס-פז: חבר הכנסת מרציאנו, אתה רוצה להגיד משהו?

יורם מרציאנו: תודה רבה.

אופיר פינס-פז: תודה רבה, חוק חשוב, הישיבה נעולה.